The Hunger Games (film)

***The Hunger Games*** er en action-sci-fi-film fra 2012, regissert av Gary Ross og med Jennifer Lawrence og Josh Hutcherson i hovedrollene. Filmen er basert på romanen *[[Dødslekene]]* av Suzanne Collins.

## Oppfølgere
Den 8. august 2012 annonserte Lionsgate at en filmatisering av den andre romanen i The Hunger Games trilogien, The Hunger Games: Catching Fire, skal lanseres den 22. november 2013. Produksjonen av The Hunger Games: Catching Fire startet i løpet av sommeren 2012. Francis Lawrence har tatt over for Gary Ross som regissør og Michael Arndt er manusforfatter for den andre filmen i The Hunger Games serien.
I juli 2012, ble utgivelsedatoene bekreftet for to filmer basert på den siste tredje og siste boken i The Hunger Games trilogien: Mockingjay. The Hunger Games: Mockingjay - Part 1 vil bli utgitt den 22. november 2014 og The Hunger Games: Mockingjay – Part 2 ble lansert 18. november 2015. Jennifer Lawrence, Josh Hutcherson, Liam Hemsworth, og Woody Harrelson har alle signert på å spille i alle tre filmene.

## Handling
I en ubestemt fremtid etter at Nord-Amerika ble ødelagt av en brutal krig, er alt som er igjen landet Panem. Dette landet består av hovedstaden Capitol og tolv mer eller mindre fattige distrikter. Som en straff for en demonstrasjon fra de andre distriktene mot Capitol, må to barn (én gutt og én jente) fra hvert av de tolv distriktene ut i en TV-sendt konkurranse kalt *Dødslekene*. Reglene i *Dødslekene* er enkle: Deltakerne må kjempe for livet, og den av de tjuefire deltakerne som overlever, vinner og får dra hjem igjen.

Vi følger den fattige 16-åringen Katniss Everdeen (Jennifer Lawrence) fra det aller fattigste distriktet – Distrikt 12. Katniss mistet faren i en gruveulykke da hun var elleve år. Vi får vite at hun deretter har forsørget moren og lillesøsteren Primrose, med god hjelp av sin lojale bestevenn Gale Hawthorne (Liam Hemsworth). Hun er også svært god med pil og bue. Når hennes søster blir trukket ut til å delta i Lekene, melder Katniss seg frivillig for å ta hennes plass. Som hennes meddeltaker fra Distrikt 12 blir den jevngamle bakersønnen Peeta Mellark (Josh Hutcherson) valgt. Med på reisen er også den alkoholiserte mentoren Haymitch Abernathy (Woody Harrelson) og den prektige, men sympatiske laglederen for Distrikt 12, Effie Trinket (Elizabeth Banks).

Katniss og Peeta kjenner egentlig ikke hverandre særlig godt, men begge husker en spesiell og definerende hendelse mellom dem mange år før, hvor Katniss fikk et brød fra Peeta da han så at hun sultet og var på jakt etter mat. Derfor føler de at de har de en slags indre forståelse for hverandre. Katniss er imidlertid mistenksom til Peeta for at hun synes han oppfører seg i overkant følsomt og hyggelig mot henne. Er han en venn som snakker sant og vil hjelpe henne, eller er han fiende som bare er ute etter sympati og undervurdering? Og vil de overleve? Svaret kommer i en kamp på liv og død i de syttifjerde *Dødslekene*.

## Rolleliste
*Jennifer Lawrence i rollen som *Katniss Everdeen*, hovedkarakteren vi følger
*Josh Hutcherson i rollen som *Peeta Mellark*, som blir valgt ut til å delta i *Dødslekene* sammen med Katniss. Også en av hovedkarakterene.
*Woody Harrelson i rollen som *Haymitch Abernathy*, tidligere vinner av *Dødslekene* og mentor for Katniss og Peeta
*Elizabeth Banks i rollen som *Effie Trinket*, "lagleder" for Distrikt 12 i *Dødslekene*
*Donald Sutherland i rollen som *President Snow*, president i Capitol og hovedantagonist i serien
*Liam Hemsworth i rollen som *Gale Hawthorne*, bestevennen til Katniss
*Stanley Tucci i rollen som *Caesar Flickerman*, populær programleder og intervjuer for TV-overføringene av *Dødslekene*
*Lenny Kravitz i rollen som *Cinna*, stylisten til Katniss
*Wes Bentley i rollen som *Seneca Crane*, lederen for *Dødslekene*
*Toby Jones i rollen som *Claudius Templesmith*, kommentator for *Dødslekene*
*Willow Shields i rollen som *Primrose Everdeen*, søsteren til Katniss
*Paula Malcomson i rollen som *Mrs. Everdeen*, moren til Katniss
*Alexander Ludwig i rollen som *Cato*, deltaker i *Dødslekene*
*Isabelle Fuhrman i rollen som *Clove*, deltaker i *Dødslekene*
*Amandla Stenberg i rollen som *Rue*, deltaker i *Dødslekene*
*Jacqueline Emerson i rollen som *Foxface*, deltaker i *Dødslekene*
*Dayo Okeniyi i rollen som *Thresh*, deltaker i *Dødslekene*
*Leven Rambin i rollen som *Glimmer*, deltaker i *Dødslekene*
*Jack Quaid i rollen som *Marvel*, deltaker i *Dødslekene*
*Latarsha Rose i rollen som *Portia*, stylisten til Peeta

## Mottakelse
*The Hunger Games* spilte inn hele 211 millioner dollar i åpningshelgen, hvorav 152 av dem var i USA, noe som betyr at filmen er den tredje mest sette noensinne i en åpningshelg i statene. Per 11. april 2012 (i filmens tredje uke på kino) har den tatt inn over 300 millioner dollar i billettinntekter i USA. 15. april ble det klart at filmen har holdt seg på toppen av amerikanske kinolister i fire uker på rad. På verdensbasis har den nå totalt spilt inn 531 millioner dollar.

Den har også fått god mottakelse i diverse medier. På Rotten Tomatoes har den 85 %. I norske medier har det derimot vært noe mer blandet. VGs anmelder ga filmen kun terningkast 3, mens Dagbladet og FilmMagasinet slo til med terningkast 5. NRK, TV 2 og Aftenposten har alle lagt seg midt imellom på en firer.

På det brukerbaserte nettstedet IMDb har filmen et foreløpig snitt på 7,6 av 10 mulige poeng.

## Oppfølger
: *Se [[The Hunger Games: Catching Fire]] for mer utfyllende info*
I 2011 ble det bestemt at dersom *The Hunger Games* gjorde det bra, ville det komme tre oppfølgere, hvorav den første (*Catching Fire*) skulle komme 22. november 2013. Opptakene fant sted høsten 2012, for at Jennifer Lawrence skulle få tid til å spille inn oppfølgeren til *[[X-Men: First Class]]*. Lawrence, Josh Hutcherson, Liam Hemsworth, Woody Harrelson, Elizabeth Banks og Donald Sutherland ble alle tidlig bekreftet å komme tilbake i sine respektive roller, men Gary Ross hadde ikke mulighet til å returnere som regissør på grunn av et travelt program med andre filmer. Lenny Kravitz, Stanley Tucci og Toby Jones er også skuespillere fra originalen som er med i oppfølgeren.

I mai 2012 ble navnet skiftet til *The Hunger Games: Catching Fire.* Samme måned ble det funnet en ny regissør i Francis Lawrence, mens Michael Arndt var ansvarlig for manuset. I juli 2012 ble det bestemt at Jena Malone skulle spille Johanna Mason, mens Philip Seymour Hoffman var bekreftet som Plutarch Heavensbee. Sam Claflin fikk rollen som Finnick Odair i juli 2012.

## Annet
* Abigail Breslin, Emily Browning, Lyndsy Fonseca, Chloë Grace Moretz, Emma Roberts, Kaya Scodelario, Hailee Steinfeld og Shailene Woodley var alle i samtaler om rollen som Katniss Everdeen. 16. mars 2011 ble det bekreftet at Jennifer Lawrence hadde fått rollen.
* Alexander Ludwig, Hunter Parrish, Evan Peters og Lucas Till var alle aktuelle for rollen som Peeta Mellark, mens Robbie Amell, David Henrie og Drew Roy var kandidater for rollen som Gale Hawthorne. 4. april 2011 ble det meldt at Josh Hutcherson og Liam Hemsworth ble castet som henholdsvis Peeta og Gale.

## Referanser


## Eksterne lenker
* 
* 
* 
* Hunger Games-tema hos Filmweb